 Banda ambaye wakati fulani msimu huu alifungiwa na timu hiyo kutokana na madai ya utovu wa nidhamu kwa kocha Jackson Mayanja baada ya kugomea kuingia uwanjani katika mchezo dhidi ya Coastal Union ya Tanga, alisema hafikirii kwenda kokote.“Katika maisha kuna mambo mengi yanatokea hasa kwa vijana, lakini hatuna budi kuyaacha na kusonga mbele kwa ajili ya maendeleo ya Simba na mashabiki wake,” alisema Banda.Akizungumzia uhusiano wake na Mayanja, Banda alisema hana tatizo lolote naye na wanafanya kazi pamoja na hakuna tofauti yoyote baina yao. Banda ndiye aliyefunga bao pekee katika mchezo wa Simba na Mtibwa mwishoni mwa wiki iliyopita Uwanja wa Jamhuri Morogoro.Simba ina pointi 62 ikishika nafasi ya tatu, huku ikiwa imesalia na mchezo mmoja dhidi ya JKT Ruvu utakaochezwa Uwanja wa Taifa, Dar es Salaam.